Antônio Carlos Jobim

Antônio Carlos Jobim eli Tom Jobim (25. tammikuuta 1927 Rio de Janeiro – 8. joulukuuta 1994 New York) oli brasilialainen säveltäjä, sovittaja, laulaja ja pianisti. Jobim oli yksi ja kenties tärkein 1950-luvun lopulla syntyneen bossa novan luojista. Hänen sävellyksistään monet tulivat tunnetuksi João Gilberton esittäminä. Jobimin musiikilliset juuret ovat mukaan lukien 1930-luvun varhaisen modernin brasilialaisen musiikin legendan Pixinguinhan töissä. Jobimin juuret ovat tosin erityisesti jazzmusiikissa; 1950-luvulla Gerry Mulliganin, Chet Bakerin, Barney Kesselin sekä muiden West Coast -jazz -muusikoiden levytykset tekivät häneen suuren vaikutuksen. Vaikutusta hän on saanut sekä ranskalaiselta säveltäjältä Claude Debussylta. AllMusicin Richard S. Ginell kuvailee Jobimin lauluääntä ”vaatimattomaksi, hieman käheäksi mutta usein koskettavan tunteelliseksi”. Jobimin ura tunnettuna säveltäjänä alkoi hänen työskennellessään kirjailija Vinícius de Moraesin kanssa näytelmän Orfeu da Conceição (1956) parissa, johon Jobim sävelsi musiikkia. Näytelmä tuli myöhemmin tunnetuksi elokuvana Musta Orfeus (1959), joka voitti muun muassa parhaan vieraskielisen elokuvan Oscar-palkinnon ja Cannesin elokuvajuhlien Kultaisen palmun. Monet Jobimin tunnetuimpien laulujen sanoitukset ovatkin juuri Moraesin käsialaa. Muun muassa yhdysvaltalaiset jazzlaulajat Ella Fitzgerald ja Frank Sinatra ovat esiintyneet yhdessä Jobimin kanssa. Jobim mainitaan usein yhdeksi 1900-luvun merkittävimmistä säveltäjistä ja lauluntekijöistä. Hänet on haudattu São Jõao Batistan hautausmaalle Rio de Janeiroon. Kaupungin kansainvälinen lentokenttä on nimetty Jobimin mukaan. == Diskografia == === Albumit === ==== Studioalbumit ==== * 1963: The Composer of ”Desafinado”, Plays (Verve) * 1966: The Wonderful World of Antônio Carlos Jobim (Warner Bros.) * 1966: Love, Strings and Jobim (Warner Bros.) * 1967: A Certain Mr. Jobim (Warner Bros.) * 1967: Wave (CTI / A&M;) * 1970: Stone Flower (CTI) * 1970: Tide (A&M;) * 1973: Jobim (MCA) * 1976: Urubu (Warner Bros.) * 1980: Terra Brasilis (Warner Bros.) * 1987: Passarim (Verve) * 1995: Antônio Brasileiro (Columbia) * 1995: Inédito (Ariola) * 1997: Minha Alma Canta (Lumiar) ==== Yhteistyönä ==== * 1954: Sinfonia do Rio de Janeiro * 1956: Orfeu da Conceição (Vinícius de Moraesin kanssa) * 1961: Brasília – Sinfonia da Alvorada (Vinícius de Moraesin kanssa) * 1963: Getz/Gilberto * 1964: Caymmi Visita Tom (Dorival Caymmin kanssa) * 1967: Francis Albert Sinatra & Antônio Carlos Jobim * 1974: Elis & Tom (Elis Reginan kanssa) * 1977: Miúcha & Antônio Carlos Jobim (Miúchan kanssa) * 1979: Miúcha & Tom Jobim (Miúchan kanssa) * 1981: Edu & Tom (Edu Lobon kanssa) === Tunnettuja sävellyksiä === *”Garota de Ipanema” (”The Girl from Ipanema”) *”Wave” *”Chovendo na Roseira” (”Children’s Games” eli ”Double Rainbow”) *”Samba de Uma Nota Só” (”One Note Samba”) *”Corcovado” (”Quiet Nights of Quiet Stars”) *”Insensatez” (”How Insensitive”) *”Desafinado” (”Off Key”) *”Chega de Saudade” (”No More Blues”) *”Triste” *”Fotografia” (”Photograph”) *”Águas de Março” (”Waters of March”) *”Samba do Avião” (”Jet Samba”) *”Amparo” *”Matita Perê” *”Passarim” *”Borzeguim” ==Lähteet== ==Aiheesta muualla== *Antônio Carlos Jobimin viralliset kotisivut * Luokka:Vuonna 1927 syntyneet Luokka:Vuonna 1994 kuolleet Luokka:Seulonnan keskeiset artikkelit